**Scrisoarea celui nenăscut**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scrisoare rânduită trimit spre tine, mamă,

Prin îngerii poştaşi ce sunt aici, în Rai,

Îţi scriu că am scăpat de-ntunecata teamă,

Când tu, măicuţă n-ai spus la moarte;-Stai!

Eu te-am iertat uşor şi-mi este dor de tine

Chiar dacă umbre reci mă tot încercuiesc,

Aş vrea să ştiu de-ai plâns atunci de mine,

De-ai auzit cum ţip, cum viaţa îmi cerşesc.

Sunt ocrotit mereu, dar nume n-am măicuţă

Şi în zadar întreb să aflu cum mă cheamă,

O întrebare apare şi liniştea nu-mi cruţă,

De ce ai ales să mor?- Odată vei da seamă!

M-am prăpădit în chinuri, copil nebotezat

Fără de mir atins nici de aghiasma sfântă,

Trupşor din trupul tău, de Domnul aşezat,

Un prunc neprihănit cu-aripa iute frântă.

Nu ai simţit în pântec cum bate o inimioară?

De ce-ai semnat degrabă să fie ciopârţită?

Dar eu nu vreau să duci pe suflet o povară,

Mă rog măicuţa dragă, să nu fii pedepsită.

Atâta mi-am dorit să cresc la sânul tău

Din lapte să îţi gust şi să ajung bărbat,

Un ajutor în casă, al mamei drag flăcău,

Însă, fără zăbavă destinul mi-ai curmat.

Te las acum şi zbor, spre luminata zare

Unde Măicuţa Sfântă m-aşteaptă surâzând,

Păcat c-ai fost momită s-alegi altă cărare,

Căci mă vei căuta cu sufletul plângând.